El treball en equip entre el Servei d'Oncologia Pediàtrica i el Servei de Diagnòstic per la Imatge especialitzat infantil, imprescindible per aconseguir els millors resultats.
Equip facultatiu de Radiologia Pediàtrica Vall d'Hebron.
Part de l'equip Radiologia Pediàtrica Vall d'Hebron, liderat per la Dra.
Unitat de Tomografia Computada de l'Àrea Infantil, l'aparell sembla una nau espacial el que millora l'experiència del nen.
Élida Vázquez, Cap del Servei de Radiodiagnòstic Pediàtric del Vall d'Hebron Hospital Campus de l'Institut Català de la Salut (ICS) ens explica la tasca que realitzen els radiòlegs pediàtrics.
Treballen, dia a dia, estretament amb els oncòlegs infantils, liderats per la Dra.
Soledad Gallego Melcon, Cap del Servei d'Oncologia i Hematologia Pediàtrica de l'Hospital Maternoinfantil Vall d'Hebron.
L'equip de professionals de radiologia pediàtrica a Vall d'Hebron són personal de l' Institut de Diagnòstic per la Imatge (IDI) i de l'ICS i treballen formant un equip únic.
Participen activament en tots els comitès d'oncologia hospitalaris, on intervenen de forma habitual, explicant i posant en comú les imatges obtingudes dels nens que atenen per tal de proporcionar un servei de màxima qualitat.
Referents en Grups de Treball en Oncologia
Vázquez, ens explica que: "alguns membres del nostre equip som els radiòlegs pediàtrics de referència per als Grups de Treball dels Tumors Infantils del Sistema Nerviós Central (SNC) i de Cos.
Anna Coma és la radiòloga de referència per al Tumor de Wilms i altres tumors renals.
I jo mateixa, que des de fa anys participo activament, com a únic radiòleg, en el Comitè Nacional de Tumors Pediàtrics del SNC de la Societat Espanyola d'Hematologia i Oncologia pediàtrica (SEHOP).
Per això, assistim a totes les reunions dels Grups de Treball, que fem tant de forma presencial, com l'última realitzada a Madrid el gener de 2017, com per teleconferència que sol ser el més habitual".
Cal assenyalar que el Comitè Nacional de Tumors Pediàtrics del SNC és especialment rellevant per la tasca que du a terme.
Realitza i revisa els complexos protocols aplicables als tumors del SNC pediàtrics, entre els que s'inclouen els relatius als meduloblastomes, gliomes de baix grau, ependimomes, gliomes d'alt grau i DIPG, tumors germinals, AT/RT, PNETs, craniofaringioma, entre d'altres, que en ocasions, fins i tot, requereixen la participació de grups de treball internacionals.
El grup realitza reunions periòdiques amb la participació de membres destacats de disciplines transversals, com la cirurgia, la radiologia, la patologia-biologia, la radioterapia, la neurologia i la rehabilitació.
A més, també s'encarrega de les revisions centralitzades de les proves d'anatomia patològica i de ressonància magnètica (RM) que són necessàries.
Participació i col·laboració amb la comunitat científica
Élida Vázquez ens explica que "atenem també les consultes de segones opinions de casos complexos de diagnòstic o maneig provinents de tot l'Estat espanyol".
Tota aquesta labor i dedicació es tradueix en nombroses aportacions a les reunions científiques per part de tot l'equip de facultatius.
Vázquez properament farà una conferència titulada "Imaging in pediatric neuro-oncology" el proper mes de març en el Congrés Europeu de Radiologia (ESR 2018) que anualment es fa a Viena i és l'esdeveniment més important a nivell europeu entorn al diagnòstic per la imatge.
A més, tot l'equip participa en la realització de les exploracions de nombrosos assaigs clínics dedicats a l'estudi i la investigació en oncologia pediàtrica.
La cura del nen és la prioritat
Cal destacar que es treballa prioritzant al pacient en tots els sentits, des de la humanització dels serveis adaptant-los el màxim a la comoditat i benestar dels nens, fins la especial cura amb la radioprotecció, especialment valorat en els oncològics, prioritzant les tècniques no ionitzants (Ecografia i RM) enfront de les altres com la Tomografia Computada (TC).
Es té especial cura en les proves ionitzants, com el TC o la radiologia convencional, on es controlen al màxim els protocols, utilitzant les dosis més baixes possibles, per tal que el nen rebi la mínima dosi necessària per a diagnosticar la malaltia.
Vázquez fa èmfasi en que tota aquesta tasca és possible gràcies a un gran equip de professionals, des del Director de Radiodiagnòstic IDI·Vall d'Hebron, el Dr.
Manel Escobar Amores, pilar fonamental del servei que proporciona tot el suport necessari en aquest procés, i que està especialment involucrat en la radioprotecció i la humanització en radiologia pediàtrica, passant pel personal tècnic i d'infermeria, fins el personal administratiu i els assistents, ja que entre tots es facilita el treball en equip cada dia.